**STRATEGINIO PLANAVIMO, INVESTICIJŲ IR VIEŠŲJŲ PIRKIMŲ SKYRIAUS**

**2020 METŲ VEIKLOS ATASKAITA**

**INVESTICIJOS**

**Projektų įgyvendinimas**

2020 m. Rokiškio rajono savivaldybės administracija pradėjo įgyvendinti arba tęsė įgyvendinimą 23 ES struktūrinių fondų, Valstybės investicijų programos, Kaimo plėtros programos ar kitų programų lėšomis finansuojamų įvairių sričių projektų (projektų sąrašas tvirtinamas savivaldybės biudžeto 8 priedu),kurių bendra vertė sudaro 10506 tūkst. Eur. Į šiuos projektus per 2020 m. investuota apie 2144,64 t**ūkst.** Eur ES, valstybės biudžeto, kitų fondų ir programų bei savivaldybės biudžeto lėšų. 2020 m. Savivaldybė prisidėjo savo lėšomis ir prie savivaldybės įstaigų, nevyriausybinių organizacijų įgyvendintų projektų, investuojant į juos apie 548,8 tūks**t**. Eur savivaldybės biudžeto lėšų.

**Naujų projektų teikimas**

2020 m. tęsėsi ES ir kito finansavimo šaltinių projektų rengimas ir teikimas. 2020 m. buvo parengta ir pateikta  **10 paraiškų ir /ar projektinių pasiūlymų įvairioms ministerijoms dėl finansavimo iš ES, valstybės investicijų ar kitų programų gavimo. Bendra pateiktose paraiškose nurodoma projektų vertė sudaro apie 5433,3 tūkst. Eur.**

Pateikta paraiška ir gautas finansavimas pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir iš Klimato kaitos programos projektui „Rokiškio lopšelio-darželio „Nykštukas“ pastato (esančio Laisvės g. 15, Rokiškis, unikalus Nr. 7396-5003-1013) modernizavimas“, pagal Ekonomikos ir inovacijų ministerijos ir VšĮ „Versli Lietuva“ kvietimą pateikta paraiška ir atrinkta finansavimui gauti dėl bendradarbystės centro „Spiečius“ steigimo Rokiškyje . Kartu su partneriais iš Latrvijos Preili savivaldybe pateikta paraiška tarptautinei ES programai „Europa piliečiams“ dėl proejkto „Tarptautinis dialogas istorinio paveldo išsaugojimui”. Pateiktos 7 paraiškos valstybės lėšų finansavimui gauti, kurių bendra vertė 5186 tūkst. Eur:

Rokiškio rajono Pandėlio gimnazijos Panemunio g. 25, Pandėlio m., renovavimas

Dvaro viralinės rekonstrukcijos ir pritaikymo darbai

Vertikalios vonios įrengimas viešojoje įstaigoje Rokiškio rajono ligoninėje

VšĮ Rokiškio PASPC Rokiškio poliklinikos odontologijos padalinio modernizavimas

Daugiafunkcės sporto salės statyba Rokiškyje

Sergamumo ir mirtingumo nuo lėtinių neinfekcinių ligų mažinimas, prioritetinių stebėjimo ir dienos stacionaro paslaugų plėtra

Viešosios įstaigos Rokiškio pirminės asmens sveikatos priežiūros centro poliklinikos pastato stogo remontas

Projektai „Viešosios įstaigos Rokiškio pirminės asmens sveikatos priežiūros centro poliklinikos pastato stogo remontas“ ir „Daugiafunkcės sporto salės statyba Rokiškyje“ gavo finansavimą iš valstybės lėšų 2020 m. (122 tūkst. Eur).

Rinkta ir skelbta informacija apie savivaldybės administracijos, jos įstaigų ir įmonių bei NVO galimybes gauti finansavimą projektų įgyvendinimui. Informacija nuolat buvo skelbiama www.rokiskis.lt svetainėje, Rokiškio rajono savivaldybės facebook paskyroje, siųsta tinkamiems pareiškėjams (savivaldybės įstaigoms, asocijuotoms rajono struktūroms, nevyriausybinėms organizacijoms). Suteikta daugiau kaip 20 konsultacijų projektų rengimo, investicijų pritraukimo klausimais.

2020 m. vyko įgyvendintų/įgyvendinamų projektų stebėsenos procesas. Kiekvieną mėnesį renkama informacija apie įgyvendinamus regiono mastu planuojamus projektus, jų įgyvendinimui patirtas išlaidas. Periodiškai renkama informacija iš projektų vykdytojų apie regioninio, valstybinio planavimo projektus, konkurso būdu atrinktus, VIP lėšomis finansuojamus ir Lietuvos kaimo plėtros 2014-2020 m. programos (KPP) priemonės LEADER projektus. Savivaldybės vykdomų projektų eigą atspindi parengiama projektų stebėsenos ataskaita, bei struktūrizuotai talpinamos skaidrės nuo nuotraukomis apie įgyvendinamus projektus. Jos skelbiamos savivaldybės tinklapyje <http://www.rokiskis.lt/lt/vykdomi-projektai.html> ir yra prieinamos visiems rajono gyventojams.

Per 2020 m. suorganizuotas ir administruotas 31 Rokiškio rajono savivaldybės projektų rengimo ir įgyvendinimo koordinavimo grupė, kurios pirmininkas rajono savivaldybės meras, posėdis, kurių metu apsvarstyta 62 įvairūs su projektų rengimu ar įgyvendinimu susiję rajonui svarbūs klausimai. 2020-03-18 Rokiškio rajono savivaldybės mero potvarkiu Nr. MV-11 „Dėl Rokiškio rajono savivaldybės projektų rengimo ir įgyvendinimo koordinavimo grupės darbo reglamento patvirtinimo“ buvo patvirtintas naujas grupės darbo reglamentas, kuris iš dalies pakeistas 2020-10-16 Rokiškio rajono savivaldybės mero potvarkiu Nr. 34 „Dėl 2020 m. kovo 18 d. mero potvarkio Nr. MV-11 „Dėl Rokiškio rajono savivaldybės projektų rengimo ir įgyvendinimo koordinavimo grupės darbo reglamento patvirtinimo“ dalinio pakeitimo“.

2020 m. atnaujinta informacija lietuvių ir anglų kalba internetinėje svetainėje ww.rokiskis.lt/ skyrelyje *Informacija investuotojui* apie investicijų galimybes Rokiškio rajono savivaldybėje, tinkamus komercijai savivaldybės ir privačių juridinių asmenų pastatus, žemės sklypus. Ši viešai prieinama duomenų bazė sulaukė susidomejimo iš investuotojų ir tinkami sklypai bei pastatao buvo pateikti besidomintiems investuotojams (pvz. saulės jėgainių parkų vystytojams „Green Genius", bendradarbystės centrų, skirtų startuoliams, steigėjui UAB „Techzity“). 2020 m. aktyviai bendradarbiaujant su VšĮ „Investuok Lietuvoje“ atrinkta ir parengta informacija apie savivaldybėje esančius tinkamus investuotojams sklypus, paskelbiant informaciją Investuok Lietuvoje duomenų bazėje, skirtoje užsienio investuotojams.

2020 m. prisijungta prie tarptautinės Baltijos miestų sąjungos organizacijos,kurioje tikimasi rasti partnerių Skandinavijos šalyse, dalyvauti bendruose projektuose, kurios skatintų investicijų pritraukimą į Rokiškio rajoną. Siekiant paskatinti rajone socialinį verslą, 2020 m.prisijungta prie VšĮ „Versli Lietuva" organizuojamo projekto „Socialinio verslo iniciatyvų skatinimas Panevėžio apskrityje", dalyvauta 2-jose projekto sesijose.

**Tikslinių savivaldybės biudžeto lėšų, skirtų daliniam prisidėjimui prie ES struktūrinių ir kitų fondų finansuojamų projektų, paskirstymas:**

2020 m. organizuotas efektyvus tikslinių savivaldybės biudžeto lėšų, skirtų prisidėjimui prie ES struktūrinių ir kitų fondų finansuojamų projektų, paskirstymas pagal nustatytą tvarką. Iš 32 įvairių įstaigų ir institucijų pateiktų paraiškų 2020 m. visoms paraiškoms skirtas finansavimas iš tikslinių savivaldybės biudžeto lėšų, skirtų daliniam prisidėjimui prie ES struktūrinių ir kitų fondų finansuojamų projektų, tam panaudojant 56512 Eur savivaldybės biudžeto lėšų.

**STRATEGINIS PLANAVIMAS**

Remiantis Rokiškio r. savivaldybės tarybos 2016 m. vasario 19 d. sprendimu Nr. TS-21 patvirtintu atnaujintu Rokiškio rajono savivaldybės strateginio planavimo organizavimo tvarkos aprašu, 2020 m. du kartus papildyta ir pakeista Rokiškio r. savivaldybės strateginio planavimo komisijos, atsakingos už savivaldybės strateginių dokumentų rengimą ir įgyvendinimo koordinavimą, strateginio planavimo procesų organizavimą rajone, sudėtis.

Ilgalaikiai strateginiai plėtros planai: 2020-06-26 Rokiškio rajono savivaldybės tarybos sprendimu Nr. TS-174 „Dėl Rokiškio rajono savivaldybės strateginio plėtros plano iki 2022 metų prioritetų kriterijų ir priemonių įgyvendinimo už 2019 metus ataskaitos ir jų priedų patvirtinimo“ patvirtinta strateginio plėtros plano iki 2022 m. ataskaita už 2019 metus. Atsižvelgus į ataskaitoje pateiktus pasiūlymus, patvirtintas atnaujintas Rokiškio rajono strateginio plėtros plano iki 2022 metų priemonių planas. Patvirtinti dokumentai paskelbti rajono savivaldybės interneto svetainėje adresu: <http://www.rokiskis.lt/lt/rajono-strategija.html>

Trumpalaikiai veiklos planai: 2020 m. sausio 31 d. savivaldybės tarybos sprendimu Nr. TS-6 patvirtintas koreguotas Rokiškio rajono savivaldybės 2019-2021 metų strateginis veiklos planas, atsižvelgiant į per 2019 m. buvusius biudžeto keitimus.

2020-02-27 Rokiškio rajono savivaldybės tarybos sprendimu Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“ patvirtintas Rokiškio rajono savivaldybės 2020-2022 metų strateginis veiklos planas, pagrįstas 2020 m. savivaldybės biudžetu. Trimetis veiklos planas, atsižvelgiant į patvirtintus savivaldybės tarybos 2020 m. biudžeto asignavimus, buvo koreguotas 2020-04-24 sprendimu Nr. TS-109, 2020-10-30 sprendimu Nr. TS-247.

2020-06-26 Rokiškio rajono savivaldybės tarybos sprendimu Nr. TS-173 „Dėl pritarimo Rokiškio rajono savivaldybės 2019-2021 metų SVP 2019 metų ataskaitai“ patvirtinta Rokiškio rajono savivaldybės 2019-2021 metų strateginio veiklos plano 2019 m. ataskaita, kuri paskelbta rajono savivaldybės tinklapyje.

Patvirtinti dokumentai paskelbti rajono savivaldybės interneto svetainėje adresu: <http://www.rokiskis.lt/lt/rajono-strategija.html>

***Metiniai veiklos planai****.*

2020 m. balandžio 9 d. administracijos direktoriaus įsakymu Nr. AV-358 patvirtintas Rokiškio r. savivaldybės administracijos 2020 m. veiklos planas. 2020 m. inicijuotas, parengtas ir 2020-10-14 Rokiškio r. savivaldybės administracijos direktoriaus įsakymu Nr. AV-1063 patvirtintas atnaujintas Rokiškio rajono savivaldybės administracijos metinio veiklos plano sudarymo tvarkos aprašas, reglamentuojantis Rokiškio rajono savivaldybės administracijos metinio veiklos plano sudarymą, keitimą ir atsiskaitymą už rezultatus.

Panevėžio regiono plėtros planas: 2020 m. teikti duomenys ir rengtas Rokiškio rajono savivaldybės projektų iki 2020 m. ES struktūrinės paramos laikotarpiui sąrašas, jo keitimai, kurie integruoti į Panevėžio regiono 2014-2020 m. plėtros planą.

Regioninės programos: 2020 m. sausio mėn. parengta ir pateikta Vidaus reikalų ministerijai ir savivaldybės tarybai Panevėžio regiono integruotos teritorijos vystymo programos įgyvendinimo už 2019 m. ataskaita su pasiūlymais dėl programos keitimų.

**VERSLO PLĖTRA**

Nuo 2015 m. veikianti Rokiškio rajono verslo plėtros komisija, sudaryta vertinti ir formuoti palankią rajone verslo aplinką, teikti pasiūlymus rajono savivaldybės tarybai dėl verslo aplinkos gerinimo, 2020 m. surengė 3 posėdžius, kuriuose svarstyti svarbūs rajonui klausimai: dėl veiklų, kuriomis gali būti verčiamasi turint verslo liudijimą, rūšių ir fiksuotų pajamų mokesčio dydžių sąrašo ir dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2021 m., nustatymo. 2020 m. du kartus keitėsi Komisijos sudėtis.

2020 m. gegužės 22 d. savivaldybės mero iniciatyva buvo sušauktas posėdis, kuriame aptarti pajamų mokesčio už veiklas, kuriomis verčiamasi turint verslo liudijimus, dydžiai esant ekstremaliai situacijai. Po diskusijų, vienbalsiai nutarta siūlyti Rokiškio rajono savivaldybės tarybai atleisti Rokiškio rajone asmenis, įsigyjančius verslo liudijimus vykdomai veiklai, nuo fiksuotų pajamų mokesčių iki 2020 m. gruodžio 31. Šis pasiūlymas buvo priimtas rajono savivaldybės tarybos 2020 m. rugsėjo 8 d. vykusiame Komisijos posėdyje buvo svarstytas klausimas dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2021 metams, nustatymo. Komisija pritarė, kad 2021-iesiems metams būtų palikti iki šiol galiojusieji tarifai ir lengvatos, kurie galiojo 2020 m. rugsėjo 8 d. Taip pat nutarta, jog veiklos rūšims, kurioms gyventojai nėra išsiėmę verslo liudijimų, nustatyti simbolinį 1 Eur mokestį. Taip pat buvo patvirtinta Rokiškio rajono savivaldybės smulkaus ir vidutinio verslo plėtros veiklos ir lėšų panaudojimo ataskaita už 2020 m., Rokiškio rajono verslo plėtros komisijos ataskaita už 2020 m.

Rokiškio rajono savivaldybės tarybos 2020 m. sausio 31 d. sprendimu Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ nauja redakcija patvirtinti Rokiškio rajono savivaldybės smulkaus ir vidutinio verslo plėtros programos (toliau – Programa) nuostatai, kurie buvo pakoreguoti Rokiškio rajono savivaldybės tarybos 2020 m. balandžio 24 d. tarybos sprendimu Nr. TS-110. Nuostatų naujoje redakcijoje buvo padaryta nemažai esminių pakeitimų, pakoreguojant remtinas veiklos sritis, apribojant pateikiamų paraiškų vienam verslo subjektui skaičių, prašomos paramos sumą, paraiškų priėmimo tvarką ir vertinimo kriterijus. Remiantis Smulkaus ir vidutinio verslo plėtros programos vertinimo komisijos (toliau – Komisija) pasiūlymais, buvo parengta pakoreguota Programos nuostatų redakcija, patvirtinta Rokiškio rajono savivaldybės tarybos 2020 m. birželio 26 d. sprendimu Nr. TS-191.

2020 m. Komisija nusistatė 4 prioritetines rėmimo sričių prioritetines kryptis, akcentuojant verslo vykdymą kaimo vietovėje, dėmesį labai mažoms įmonėms, turinčioms iki 10 darbuotojų bei vykdančioms stacionarią veiklą Rokiškio mieste, Nepriklausomybės aikštėje, taip pat verslo subjektams, nukentėjusiems nuo Covid-19. Detali informacija apie programą, remiamas sritis, paraiškos bei pridedamos formos paskelbta Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) skyrelyje Verslininkams / Parama verslui. Informacija apie Rokiškio rajono savivaldybės smulkaus ir vidutinio verslo plėtros programos galimybes buvo viešinama Rokiškio rajono laikraštyje ,,Rokiškio sirena“, taip pat Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) bei facebook paskyroje.

2020 m. buvo inicijuoti 3 kvietimai teikti paraiškas paramai gauti. Antrojo ir trečiojo kvietimų metu buvo kviečiama teikti paraiškas subsidijai verslo idėjai įgyvendinti. Iš viso surengta 13 programos vertinimo komisijos posėdžių. Iš viso 2020 m. gauta 102 rajono SVV subjektų paraiškos. Paramos kreipėsi 69 rajono verslo subjektai ir 1 fizinis asmuo dėl subsidijos verslo idėjai įgyvendinti. Parama suteikta 95 pateiktoms paraiškoms: 30 uždarųjų akcinių bendrovių, 5 asmenims, vykdantiems individualią veiklą, 23 mažosioms bendrijoms, 1 viešajai įstaigai, 4 individualioms įmonėms. 2020 m. Rokiškio rajono savivaldybės smulkaus ir vidutinio verslo plėtros programai Rokiškio rajono savivaldybės taryba skyrė 70000 Eur, panaudota 69856,57 Eur.

Kompensuotas 11 įmonių steigimo mokestis, 8 verslo subjektų informacinių, reklaminių leidinių parengimo ir leidybos išlaidos, 6 verslo subjektų palūkanos už paskolą, 11 - mokymo kursų-seminarų išlaidos, 2 įmonių naujų internetinių svetainių sukūrimo išlaidos, dalinai prisidėta prie 2 Rokiškio rajono darbdavių projektų, laimėjusių paramą pagal Vietinių užimtumo iniciatyvų programą ir skirta parama 11 naujų darbo vietų steigimui, kompensuota 46 paraiškų įmonių, pradedančių arba plečiančių veiklą, išlaidas, 1 paraiškai kompensuotos dalyvavimo parodoje išlaidos, 1 paraiškai – žemės mokestis, 1 paraiškai naujai darbo vietai sukurti, kai įdarbinamas bedarbis, registruotas Užimtumo tarnybos prie Socialinės apsaugos ir darbo ministerijos Rokiškio skyriuje, 1 paraiškai – patalpų nuomos mokestis, 2 paraiškoms – naujų darbo vietų sukūrimui, kompensuojant socialinio draudimo mokestį, 1 paraiškai – įrangos draudimui dalyvaujant Užimtumo tarnybos prie Socialinės apsaugos ir darbo ministerijos vykdomose programose, 1 paraiškai subsidijai verslo idėjai įgyvendinti, 7 pateiktoms paraiškoms finansavimas nebuvo suteiktas. 2020 m. Komisija atliko 9 atsitiktinės atrankos metu pasirinktų rajono SVV subjektų, gavusių paramą iš Programos lėšų, patikrą pažeidimų panaudojant Programos lėšas nebuvo nustatyta.

Smulkios bei vidutinės įmonės turi didelę įtaką rajono ekonomikos vystymuisi. Pastebima tendencija, kad nuo 2015 iki 2020 m. pradžios, rajone vidutiniškai padidėjo veikiančių įmonių skaičius nuo 517 iki 659, t.y. apie 27,4 proc. Vadovaujantis Valstybinio socialinio draudimo fondo valdybos prie Socialinės apsaugos ir darbo ministerijos internetinėje svetainėje <http://draudejai.sodra.lt/draudeju_viesi_duomenys/> „informacija apie draudėjo viešus duomenis“ pažymomis (2020-11-24), Rokiškio rajono savivaldybės smulkaus ir vidutinio verslo plėtros programos lėšomis 2020 m. paremtose įmonėse Rokiškio rajone iš viso dirbo 398 asmenys.

# Lėšų, skirtų SVV plėtros programai statistika (2010-2020 m.)

Paraiškų skaičiaus dinamika 2010-2020 m.

Siekiant prisidėti prie verslo sąlygų rajone gerinimo ir sukurti palankią paslaugų verslui infrastruktūrą, 2020 m. Rokiškio rajono savivaldybės administracija pateikė „Versli Lietuva“ paskelbtam konkursui paraišką dėl bendradarbystės centro „Spiečius“ steigimo Rokiškyje. 2020 m. lapkričio mėn. buvo gautas patvirtinimas, jog Rokiškio rajono savivaldybė atrinkta kaip viena iš šešių savivaldybių Lietuvoje, kurioje įsikurs „Spiečius“. Bendradarbystės centras bus įkurtas Rokiškio dvaro buvusios kalvės patalpose nuo 2021 m. Taip bus sukurta patogi, moderni ir šiuolaikiška aplinka mūsų rajono verslą pradedantiems asmenims, mažinanti SVV subjektų išlaidas, nes bus dalijamasi ne tik erdve, susitikimų ar posėdžių kambariu, bet ir organizacine įranga, vykdomi aktualūs verslo subjektams mokymai, mentorystė, verslo dirbtuvės, informaciniai renginiai. Dirbant įvairių sričių specialistų apsuptyje bus skatinamas naujų idėjų įgyvendinimas, tarpusavio bendradarbiavimas. „Verslios Lietuvos duomenimis“, 2019 m. BC „Spiečius“ rezidentų apyvarta vidutiniškai augo 64 proc., 20 proc. verslų pradėjo eksportuoti, o 10 proc. jų įkūrėjų yra į Lietuvos regionus sugrįžę emigrantai. BC „Spiečius" - viena iš priemonių, skatinančių investicijų pritraukimą Rokiškio rajone.

**Viešieji pirkimai**

Per 2020 m. atlikta pirkimų už beveik 9 mln. 100 tūkst. eurų. 280 sutarčių sudaryta raštu, iš jų: 51 įvykdžius supaprastintą pirkimą, 181- mažos vertės pirkimą ir  12 – per Centrinę perkančiąją organizaciją. Po įvykdytų pirkimo procedūrų Viešųjų pirkimų įstatymo nustatyta tvarka paviešintos procedūrų ataskaitos,  laimėtojų sutartys ir jų pasiūlymai.

Vadovaujantis Rokiškio rajono savivaldybės korupcijos prevencijos 2020–2022 metų programos priemonių planu, įgyvendinta viena iš priemonių administravimo procedūrų skaidrumui užtikrinti: 2020 m. įrašyta 14 Viešųjų pirkimų komisijos posėdžių, kai vyko vokų plėšimo procedūra (susipažįstama su tiekėjų pasiūlymų kainomis): kai vertė viršija 58 tūkst. Eur be PVM – 2, kai vertė viršija 145 tūkst. Eur be PVM, – 12;

Kiekvieną savaitę Rokiškio rajono savivaldybės tinklapyje buvo skelbiama informacija apie prekių, paslaugų ir darbų viešuosius pirkimus (skelbiamus ir neskelbiamus).

**REGIONO PLĖTRA**

Rokiškio rajono savivaldybės tarybos 2019-04-26 sprendimu Nr. TS-110 Rokiškio rajono savivaldybės meras ir mero pavaduotojas buvo deleguoti į Panevėžio regiono plėtros tarybą, kurioje jie turi sprendžiamojo balso teisę, priimant svarbius regionui ir rajonui sprendimus.

2020 m. Rokiškio rajono savivaldybei buvo atstovauta 2 Panevėžio regiono plėtros tarybos posėdžiuose bei pareikšta nuomonė surengtose 10 rašytinių apklausų. Per šiuos posėdžius ir apklausas raštu apsvarstyta 43 klausimai bei priimti įvairaus pobūdžio regionui bei rajonui svarbūs sprendimai.

Rokiškio rajono savivaldybė yra priskirta prie tikslinių teritorijų, kurios teritorijoje suplanuoti veiksmai, įgyvendinami ES fondų ar kitų programų lėšomis, integruoti į Panevėžio regiono integruotos teritorijų vystymo programą. Rokiškio rajono savivaldybės tarybos 2020-01-31 posėdžiui buvo pateikta informacija apie Panevėžio regiono integruotos teritorijų vystymo programosRokiškio rajono savivaldybės priemonių ir veiksmų plano įgyvendinimo ataskaitą už 2019 m.

**TEISĖS AKTŲ RENGIMAS**

2020 m. skyrius parengė ir pateikė rajono savivaldybės tarybai svarstyti 28 sprendimų projektus ir 1 informaciją tarybai.

Daugiausia pateikta tarybos sprendimų projektų dėl savivaldybės verslo plėtros bei paramos verslui (13 sprendimo projektų), ), dėl strateginio planavimo klausimų (8), dėl pritarimo savivaldybės administracijos ar savivaldybės įstaigų projektų paraiškų teikimo bei dalinio projektų finansavimo (4), dėl regioninės plėtros (1), savivaldybės stojimo į tarptautines asociacijas (1) ir pritarimo bendradarbiavimo sutarčiai (1) sprendimo projektai ir 1 informacija tarybai.

**Strateginio planavimo srityje svarbiausi sprendimai**:

2020 m. sausio 31 d. savivaldybės tarybos sprendimu Nr. TS-6 patvirtintas koreguotas Rokiškio rajono savivaldybės 2019-2021 metų strateginis veiklos planas, atsižvelgiant į per 2019 m. buvusius biudžeto keitimus.

2020-02-27 sprendimu „Dėl Rokiškio rajono savivaldybės 2020-2022 metų strateginio veiklos plano patvirtinimo“ Nr. TS-24 patvirtintas naujas trimetis rajono savivaldybės 2020-2022 m. veiklos planas, kurio dalis priedų, atsižvelgiant į patvirtintus savivaldybės tarybos 2020 m. biudžeto asignavimus, buvo koreguoti 2020-04-24 sprendimu Nr. TS-109, 2020-10-30 sprendimu Nr. TS-247.

Parengta ir patvirtinta Rokiškio r. savivaldybės tarybos 2020-06-26 sprendimu Nr. TS-174 Rokiškio rajono strateginio plėtros plano iki 2022 metų prioritetų kriterijų ir priemonių įgyvendinimo už 2019 m. ataskaitos ir jų priedai. Atsižvelgiant į minėtoje ataskaitoje pasiūlytus keitimus, tuo pačių tarybos sprendimu patvirtintas atnaujintas Rokiškio rajono strateginio plėtros plano iki 2022 metų priemonių planas.

Parengta ir patvirtinta Rokiškio r. savivaldybės tarybos 2020-06-26 sprendimu Nr. TS-173 Rokiškio rajono savivaldybės 2019-2021 metų strateginio veiklos plano 2019 metų ataskaita. atspindinti savivaldybės veiklos plano 2019 m. 6 programų priemonių įgyvendinimą.

2020 m. du kartus papildyta ir pakeista Rokiškio r. savivaldybės strateginio planavimo komisijos, atsakingos už savivaldybės strateginių dokumentų rengimą ir įgyvendinimo koordinavimą, strateginio planavimo procesų organizavimą rajone, sudėtis ( 2020-06-26 sprendimas Nr. TS-175, 2020-09-25 sprendimas Nr. TS-226).

**Investicijų pritraukimo ir projektų rengimo srityje svarbiausi sprendimai:**

Rokiškio r. savivaldybės tarybos 2020-02-27 sprendimu N. TS-25 savivaldybės taryba pritarė 6 paraiškų Valstybės investicijų 2021-2023 metų programos finansavimui gauti teikimui bei daliniam projektų finansavimui.

2020-02-27 sprendimu Nr. TS-55 savivaldybės taryba pritarė Rokiškio r. savivaldybės kūno kultūros ir sporto centro projekto „Rokiškio r. kūno kultūros ir sporto centro sporto bazės plėtra“ paraiškos teikimui Sporto rėmimo fondo 2020 m. finansavimui ir dalinio projekto finansavimo 2020-2022 m., jei projektas gaus finansavimą.

2020-06-26 sprendimu Nr. TS-176 rajono savivaldybės taryba pritarė Rokiškio r. ligoninės projekto „Atsinaujinančių energijos šaltinių diegimas VšĮ Rokiškio rajono ligoninėje“ teikimui pagal priemonę „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomenės ir gyvenamosios ( įvairių socialinių grupių asmenims) paskirties pastatuose“ finansavimui gauti iš Klimato kaitos programos lėšų ,o gavus finansavimą, prisidėti prie projekto dalinio finansavimo ne mažiau kaip 20 proc. tinkamų finansuoti išlaidų.

2020-07-31 sprendimu Nr. TS-193 savivaldybės taryba pritarė asociacijos Kriaunų bendruomenė projekto „Kriaunų varpas –sėlių žmonėms“ paraiškos teikimui finansavimui gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“ bei šio projekto dalinio finansavimo 3,9 proc.

**Verslo plėtros ir paramos srityje svarbiausi sprendimai:**

Atsižvelgiant į gautus rajono smulkaus ir vidutinio verslo plėtros programos vertinimo komisijos ir rajono verslo plėtros komisijos narių pasiūlymus, 2020 m. buvo parengti ir patvirtinti savivaldybės taryboje rajono smulkaus ir vidutinio verslo plėtros programos nuostatų keitimai (2020-01-31 sprendimas Nr. TS-32020-04-24 sprendimas Nr. TS-110, 2020-06-26 sprendimas Nr. TS-191);

2020-01-31 tarybos sprendimu Nr. TS-5 buvo atnaujinta rajono smulkaus ir vidutinio verslo plėtros programos vertinimo komisijos sudėtis, į ją įtraukiant rajono jaunimo organizacijų atstovą.

2020 m. pradžioje 2020-01-31 sprendimu Nr. TS-2 buvo patvirtinta Rokiškio rajono smulkaus ir vidutinio verslo plėtros programos 2019 m. veiklos ir lėšų panaudojimo ataskaita, o 2020-012-23 sprendimu Nr. TS-309 patvirtinta šios programos 2020 m. veiklos ir lėšų panaudojimo ataskaita.

2020 m. 3 kartus pakeista ir papildyta Rokiškio rajono verslo plėtros komisijos sudėtis, įtraukiant į ją ir Rokiškio verslo klubo atstovus bei pasikeitusius atsakingų institucijų narius (2020-07-31 sprendimas Nr. TS-216, 2020-09-25 sprendimas Nr. TS-225, 2020-12-23 sprendimas Nr. TS-311).

Savivaldybės taryba patvirtino Rokiškio rajono verslo plėtros komisijos veiklos ataskaitas už 2019 m. ir 2020 m. (2020-01-31 sprendimas Nr. TS-4, 2020-12-23sprendimas Nr. TS-310).

Rokiškio r. savivaldybės tarybos 2020-07-31 sprendimu N. TS-192 savivaldybės taryba pritarė savivaldybės dalyvavimui projekte „Socialinio verslo iniciatyvų skatinimas Panevėžio apskrityje“.

Rokiškio r. savivaldybės tarybos 2020-12-23 sprendimu N. TS-312 savivaldybės taryba pritarė partnerystės sutarties su VšĮ Versli Lietuva, įgyvendinant bendradarbystės centro „Spiečius“ projektą, ir patalpų, skirtų centro veiklai ir esančių Tyzenhauzų g. 6, Rokiškis perdavimui panaudos būdu VšĮ Versli Lietuva.

**Regiono plėtros srityje svarbiausi sprendimai:**

Rokiškio r. savivaldybės tarybos 2020-10-30 sprendimu Nr. TS-248 „Dėl Panevėžio regiono plėtros tarybą os steigimo“ buvo pritarta Panevėžio regiono plėtros tarybą kartu su kitomis regiono savivaldybėmis ir į Panevėžio regiono plėtros tarybą buvo deleguoti rajono savivaldybės merą bei mero pavaduotoją.

Rokiškio rajono savivaldybės tarybos 2020-01-31 posėdžiui buvo pateikta informacija apie Panevėžio regiono integruotos teritorijų vystymo programosRokiškio rajono savivaldybės priemonių ir veiksmų plano įgyvendinimo ataskaitą už 2019 m. su pasiūlymais dėl programos pakeitimo.

**Bendradarbiavimo su kitais juridiniais asmenimis klausimais sprendimai:**

2020-11-27 tarybos sprendimu Nr. Ts-278 buvo pritarta Rokiškio r. savivaldybės dalyvavimui nario teisėmis Baltijos miestų sąjungos organizacijoje.

2020-12-23 tarybos sprendimu Nr. TS-305 pritarta Demografinių tyrimų ir ekspertizių centro ir Rokiškio r. savivaldybės bendradarbiavimo sutarčiai.